न्यूझीलंडच्या पंतप्रधान पंतप्रधान जेसिंडा ऑर्डन

या दोन्ही व्यक्ती नुकत्याच ब्रिटनहून परतल्या होत्या आणि दोघंही एकमेकांशी संबंधित आहेत. स्थानिक प्रसार माध्यमांमध्ये आलेल्या वृत्तानुसार या दोघांनाही नातेवाईकाच्या अंत्यविधीच्या कार्यक्रमात सहभागी होण्यासाठी ब्रिटनहून येण्याची परवानगी देण्यात आली होती. 

न्यूझीलंडने गेल्याच आठवड्यात देश कोरोनामुक्त झाल्याची घोषणा करत सर्व निर्बंध काढले होते. मात्र, आंतरराष्ट्रीय विमान वाहतुकीवर अजूनही बंदी आहे. यात केवळ परदेशात अडकलेले न्यूझीलंडचे नागरिक आणि अत्यावश्यक कर्मचाऱ्यांनाच मायदेशात परण्याची मुभा देण्यात आली आहे. न्यूझीलंडच्या पंतप्रधान जेसिंडा आर्डन यांनी देश कोरोनामुक्त होणं, मोठी आणि महत्त्वाची घटना असल्याचं म्हटलं होतं. मात्र, कोव्हिड-19 च्या आणखी केसेस उघड होऊ शकतात, असा इशाराही त्यांनी दिला होता. सातत्याने उचललेल्या पावलांमुळे आपण हे यश गाठू शकल्याचं त्या म्हणाल्या होत्या. 

न्यूझीलंडमध्ये कोरोना विषाणू संसर्गाच्या सुरुवातीलाच आंतरराष्ट्रीय विमान वाहतूक पूर्णपणे बंद करून लॉकडाऊन घोषित करण्यात आला होता. कोरोना विषाणूची साथ पसरू नये यासाठी न्यूझीलंडने केलेल्या उपाय योजनांचं जगभर कौतुक झालं होतं. 

दोन नवीन रुग्ण आढळल्यानंतर न्यूझीलंडमध्ये एकूण कोरोनाग्रस्तांची संख्या 1,506 झाली आहे, तर कोव्हिड-19 आजारामुळे तिथे आतापर्यंत 22 लोकांचा मृत्यू झाला आहे.

कोरोना विषाणूच्या पार्श्वभूमीवर जगभरातल्या जवळपास 200 देशांमध्ये लॉकडाऊन वेगवेगळ्या स्वरुपात अजूनही लागू असताना न्यूझीलंडने मात्र सर्व प्रकारचे निर्बंध उठवले होते. देशात कोव्हिड-19 आजाराचा एकही रुग्ण न आढळल्याने हा निर्णय घेण्यात आला होता. 

न्यूझीलंडमध्ये यापुढे सोशल डिस्टंसिंग पाळण्याची गरज नाही. तसंच सार्वजनिक कार्यक्रमांनाही पूर्ण मोकळीक देण्यात आली आहे. परदेशी नागरिकांसाठी देशाच्या सीमा मात्र अजूनही बंद असतील. 

न्यूझीलंडमध्ये गेल्या दोन आठवड्यात एकही कोव्हिड पॉझिटिव्ह केस आढळलेली नसल्यामुळे हा निर्णय घेतला गेला. 

देशात कोव्हिड-19 चा एकही अॅक्टिव्ह रुग्ण नसल्याची बातमी कळली तेव्हा मी आनंदाने नाचले, असं न्यूझीलंडच्या पंतप्रधान जेसिंडा ऑर्डन म्हणाल्या. 

त्या म्हणाल्या, "आपण सुरक्षित आणि मजबूत स्थितीत असलो तरी कोव्हिडपूर्व आयुष्याकडे परतण्याचा मार्ग सोपा नाही. मात्र, ज्या दृढनिश्चयाने आपण आरोग्य संकटाचा सामना केला... \n\nवरील लेखासाठी मला एक चांगले शीर्षक द्या.
कोरोनामुक्त जाहीर केलेल्या न्यूझीलंडमध्ये आढळले दोन नवीन रुग्ण